Ikt. szám: KI/007/2025

M E G H Í V Ó

Tisztelt Tagtársunk!

A Vakok és Gyengénlátók Hermina Egyesülete

**2025. április 26-án (szombat)**

9 óra 30 perces kezdettel tartja éves közgyűlését, melyre Önt szeretettel meghívjuk.

Amennyiben a fenti időpontban a közgyűlés nem határozatképes, úgy 10 órára a jelenlévők számától függetlenül, változatlan napirenddel új közgyűlést hívunk össze.

A megismételt közgyűlés az eredeti napirenden szereplő ügyekben a megjelent tagok számára tekintet nélkül határozatképes.

**Az ülés helye:**

A Magyar Vakok és Gyengénlátók Országos Szövetségének székháza

(1146 Budapest, Hermina út 47.)

**Napirend:**

1. Elnöki megnyitó

2. A levezető elnök, a jegyzőkönyvvezető, a hitelesítők és a segítő személyek megválasztása

3. Az elnök beszámolója az elmúlt időszak eseményeiről, Pinviczki György érdemérmek odaítélése, érdemérmek és Hermina Egyesületért oklevelek ünnepélyes átadása

4. A felügyelőbizottság 2024. évi beszámolójának ismertetése és tudomásul vétele

5. A 2024. évi egyszerűsített éves beszámoló és közhasznúsági melléklet ismertetése és elfogadása

6. A 2024. év szakmai beszámolójának ismertetése és elfogadása

7. A 2025-ös költségvetési terv ismertetése és elfogadása

8. Új Jelölőbizottsági tag megválasztása

Előzetesen a tisztségre nem történt jelentkezés. A közgyűlésen lesz lehetőség további jelölésekre.

9. Új országos küldött választása

Előzetesen a tisztségre jelentkezők: Dr. Velegi Dorottya. A közgyűlésen lesz lehetőség további jelölésekre.

10. Hozzászólások, javaslatok

A napirendekhez kapcsolódó anyagok meghívóval együtt történő kiküldésére a hosszú terjedelmük miatt nincs lehetőség, így azok az egyesület honlapján (https://www.herminaegyesulet.hu/) és hírlevelében kerülnek közzétételre, illetve igény esetén a közgyűlésen is felolvasásra kerülnek.

Felhívjuk tagtársunk figyelmét, hogy a tagok regisztrációja aláírt jelenléti ív alapján történik. Kérjük, hogy a közgyűlés eredményessége érdekében a meghirdetett 9 óra 30 perccel kezdődő időponttól előre láthatólag 14 óráig a közgyűlés határozatképességét biztosítani szíveskedjen!

Az érvényes tagsági igazolványát, mely a szavazás alapfeltétele, mindenki hozza magával!

Megjelenésére feltétlenül számítunk!

Budapest, 2025. március 28.

Bukta Bence elnök

Vakok és Gyengénlátók Hermina Egyesülete